Restaurants/Restaurante | PlaneetWyn
Where to dine on wine farms/Waar om te eet op wynplase.
Bloemendal se buffet laat die mond water, maar die beursie kreun
Maan, 21/11/2011 - 08:10 — Johann Crafford
Een Sondagoggend net na kerk besluit ek en vroulief om eerder te gaan uiteet as om self kos te maak. Maar waar? Ons hou nogal daarvan om op wynplase te gaan eet. Die hele ervaring is gewoonlik onvergeetlik, en omdat die Durbanville-wynvallei die naaste wynroete aan ons is, besluit ons toe om soontoe te ry.
Hier is ‘n hele paar restaurante, maar die Bloemendal-restaurant (021-975-7575) bo-op die koppie spog al geruime tyd met sy seekos en ons besluit om die bult op te ry soontoe. Die uitsigte van daar bo af is natuurlik asemrowend, en snags baie romanties, of dit nou oor Valsbaai, Tafelberg en Robbeneiland is of na die anderkant oor die noordelike voorstede.
Dieu Donne ‘n lus vir sowel die mond as die oog
Don, 06/10/2011 - 08:54 — Johann Crafford
Dis nie juis asof Franschhoek enige tekort aan eetplekke het nie! Inteendeel, hierdie Bolandse dorp spog dat hy die gastronomiese hoofstad van Suid-Afrika is … en met reg!
Middelvlei se boerebraai bied ‘n regte, egte SA ervaring
Woens, 17/08/2011 - 08:24 — Johann Crafford
Om vandag lekker wyn te maak, is skynbaar nie meer goed genoeg nie. Wynboere moet glo waarde toevoeg tot hul wynaanbiedings. Maar dis makliker gesê as gedoen. Olywe en olyfprodukte is ‘n opsie, maar wat gemaak as jy nie olywe het nie? ‘n Eetplek? Oukei, maar dit kos baie geld en daar’s reeds so baie eetplekke op wynplase en by wynkelders dat net nóg ‘n eetplek iets baie uitsonderliks sal moet wees om uit te staan bo die res. En sukses is nie gewaarborg nie.
Kortom, net so kwaai soos die mededinging op die gebied van lekker wyn is, net so kwaai is die mededinging op die gebied van lekker kos op wynplase.
Cuvée stel die maatstaf vir ‘n uitsonderlike eetervaring
Maan, 11/07/2011 - 10:56 — Johann Crafford
Na my beskeie mening is daar eintlik net drie soorte kos – slegte kos, lekker kos en haute cuisine. Slegte kos is selfverduidelikend. Lekker kos kort so ‘n effense verduideliking. Dis kos soos jou ma en ouma Sondae maak vir middagete, kos waarna jy die hele week lank uitsien. Heerlik, smaaklik, die soort kos waarvan jy te veel eet wetende van die ongemak daarna, maar jy kan jouself net nie keer nie. Haute cuisine is daaiselle lekker kos, maar voorberei deur ‘n kunstenaar. Dis kos wat “lekker” na nuwe hoogtes vat. Dis kos wat ewe lekker smaak as lyk. Dis ‘n sensoriese sensasie!